b"\n_START_ARTICLE_\nGiovanni De Carolis\n_START_PARAGRAPH_\nGiovanni De Carolis (f\xc3\xb8dt den 21. august 1984 i Rom i Italien) er en italiensk professionel bokser, der var WBA (almindelig) supermellemv\xc3\xa6gtmester i 2016. Han var den 4. italiener der blev verdensmester i supermellemv\xc3\xa6gt efter Mauro Galvano, Vincenzo Nardiello e Cristian Sanavia.\n_START_SECTION_\nProfessionel karriere\n_START_PARAGRAPH_\nDe Carolis fik sin professionelle debut den 17. november 2007 og scorede en 2. omgangs teknisk knockout over Marian Tomcany. Den 14. juni 2008 k\xc3\xa6mpede for f\xc3\xb8rste gang De Carolis uden for sit hjemland Italien hvor han rejste til Ukraine og led sit f\xc3\xb8rste nederlag imod den regerende IBF ungdoms-mellemv\xc3\xa6gtmester Max Bursak, som stoppede ham i 8. omgang.  De Carolis f\xc3\xb8rste chance om et stort regionalt mesterskab kom den 30. januar 2010 om den ledige European Union supermellemv\xc3\xa6gts-titel. Han tabte en 12. omganges enstemmig afg\xc3\xb8relse til danske Lolenga Mock i \xc3\x85rhus. _NEWLINE_Den 26. oktober 2013 boksede han for f\xc3\xb8rste gang mod et verdensstjernenavn, da han tabte point mod tyske Arthur Abraham i Oldenburg i Tyskland._NEWLINE_Den 17. oktober 2015 satte De Carolis sig t\xc3\xa6ttere p\xc3\xa5 en stor verdenstitel, da han k\xc3\xa6mpede mod Vincent Feigenbutz om WBA's midlertidige supermellemv\xc3\xa6gtstitel. Feigenbutz vandt en t\xc3\xa6t [enstemmig afg\xc3\xb8relse]] med dommersedlerne p\xc3\xa5 115-113, 115-113 og 114-113, men resultatet blev set af nogle observat\xc3\xb8rer som kontroversielle.  En rematch fandt sted den 9. januar 2016, hvor De Carolis h\xc3\xa6vnede sit nederlag ved at vinde den WBA (almindelig)supermellemv\xc3\xa6gttitlen ved at stoppe Feigenbutz i 11. omgang._NEWLINE_Den 16. juli 2016 forsvarede de Carolis sin titel i Berlin ved at f\xc3\xa5 uafgjort mod den ubesejrede tyske Tyron Zeuge i Max Schmeling Halle i Berlin. Den 5. november 2016 boksede han igen i Potsdam mod Zeuge, men tabte i 12. omgang p\xc3\xa5 knockout og dermed ogs\xc3\xa5 sin verdensmesterskabets titel._NEWLINE_Udover dette har han sl\xc3\xa5et bem\xc3\xa6rkelsesv\xc3\xa6rdige navne Michael Recloux, Roman Shkarupa og Mouhamed Ali Ndiaye og tabt til Gaetano Nespro."